[{"text_idx": "#000000", "text": "Antur yn dathlu gwobr gofal"}, {"text_idx": "#000003", "text": "Noddwyd y wobr Iechyd a Gofal Cymdeithasol gan BIC Innovation, ac enillodd Antur Waunfawr y wobr am ei waith yn darparu cyfleoedd gwaith a hyfforddiant i oedolion ag anableddau dysgu. Derbyniwyd grant ICF (Cronfa Gofal Integredig) i ddatblygu rhaglen llesiant newydd, sy\u2019n cynnwys beicio, dosbarthiadau ffitrwydd, marchogaeth a mwy, sy\u2019n canolbwyntio ar wella iechyd a llesiant."}, {"text_idx": "#000004", "text": "Dywedodd Stephen Goodwin, uwch reolwr gwasanaethau Antur Waunfawr: \u201cRydym wrth ein bodd ein bod wedi ennill y wobr bwysig yma, ac ein bod yn cael ein cydnabod am y gwaith yr ydym yn ei ddarparu ar gyfer oedolion ag anableddau dysgu."}, {"text_idx": "#000005", "text": "\u201cMae\u2019r rhaglen weithgareddau rheolaidd wedi gwneud gwahaniaeth positif i iechyd a llesiant yr unigolion, ac rydym yn edrych ymlaen at ddatblygu\u2019r cyfleoedd hyn gyda\u2019n prosiect Beics Antur ym Mhorth yr Aur, Caernarfon.\u201d"}]